# בית הספר הגבוה לאדריכלות של ורסאי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בית הספר הגבוה לאדריכלות של ורסאי (צרפתית - École Nationale Supérieure d'Architecture de Versailles) הוא מוסד אקדמי צרפתי המתמחה בלימוד מקצועות האדריכלות. בית הספר הוא אחד מ-22 בתי הספר הלאומיים לאדריכלות שהוקמו לאחר ביטול הפקולטה לאדריכלות בבית הספר לאומנויות היפות בפאריס (Ecole des Beaux-Arts de Paris) בעקבות מרד הסטודנטים בשנת 1968. בית הספר נוסד בשנת 1969 והוא ממוקם מול ארמון ורסאי במבנה משנת 1677 שהיה אחת משתי אורוות הסוסים המלכותיות.

מטרתו הפדגוגית של בית הספר הגבוה לאדריכלות של ורסאי היא לספק נסיון אינטנסיבי (מעשי ותאורטי) במקצועות האדריכלות - בניה אדריכלית, תכנון ערים, תכנון ופיתוח אזורי. בית הספר מכין סטודנטים לפרקטיקה אדריכלית בשיטות פדגוגיות שונות ובתחומים רחבים (לדוגמה: לימודי אנתרופולוגיה, גאוגרפיה, תולדות האמנות, פיזיקה וכדומה) זהו בית הספר הגבוה לאדריכלות היחידי בצרפת המציע לסטודנטים מצטיינים בשנים מתקדמות סדנאות עבודה על פרויקטים בערים ברחבי העולם (לדוגמה - שנגחאי, ריו דה ז'נרו, בואנוס איירס, בנגקוק, ונציה)

בית הספר הגבוה לאדריכלות של ורסאי נבחר על ידי משרד התרבות הצרפתי האחראי על לימודי האדריכלות בצרפת להוביל את הרפורמה בלימודי האדריכלות בצרפת שמטרתה איחוד תואר האדריכל הצרפתי עם שיטת התארים האירופית - ה-LMD. בית הספר מוסמך על ידי הממשלה הצרפתית להעניק תואר ראשון (Licence), שני (Master) ושלישי (Doctorat) באדריכלות ותכנון ערים. התואר הוא תואר אירופאי המאפשר לעבוד כאדריכל ומתכנן ערים ב-25 מדינות האיחוד האירופי, והוא מוכר גם בישראל על ידי המועצה להשכלה גבוהה.

מנהל בית הספר המכהן היום הוא האדריכל ניקולא מישלן מייסד קבוצת Labfac.

ניקולא גודאן (Nicolas Godin) וז'אן בנואה דונקל (Jean-Benoît Dunckel) חברי להקת האלקטרו הצרפתית איר היו סטודנטים בבית הספר הגבוה לאדריכלות של ורסאי.

## [עריכה] תנאי קבלה

הלימודים הגבוהים בצרפת (בבתי הספר הלאומיים) מסובסדים על ידי ממשלת צרפת לאזרחי צרפת ואזרחי מדינות זרות המחזיקים בתעודת בגרות מלאה. אזרחי צרפת צריכים לעבור סדרה של מבחני קבלה על מנת להתקבל לשנת הלימודים הראשונה בבית הספר הגבוה לאדריכלות של ורסאי, לעבור ראיון קבלה ולכתוב "מכתב מוטיבציה". מתוך כ-2600 מועמדים בכל שנה מתקבלים כ-130 סטודנטים לשנה הראשונה. סטודנטים שאינם בעלי אזרחות צרפתית מתקבלים לבית הספר בשיטה אחרת. על ישראלי המעוניין ללמוד בבית הספר לפנות למכון הצרפתי הקשור לקונסוליה הצרפתית בתל אביב לפרטים.

## [עריכה] קישורים חיצוניים

- אתר בית הספר הגבוה לאדריכלות של ורסאי
- ניקולא מישלן
- ספר על קבוצת Labfac

מקור: http://he.wikipedia.org../../../%D7%91/%D7%99/%D7%AA/%D7%91%D7%99%D7%AA_%D7%94%D7%A1%D7%A4%D7%A8_%D7%94%D7%92%D7%91%D7%95%D7%94_%D7%9C%D7%90%D7%93%D7%A8%D7%99%D7%9B%D7%9C%D7%95%D7%AA_%D7%A9%D7%9C_%D7%95%D7%A8%D7%A1%D7%90%D7%99.html

קטגוריות: צרפת: אוניברסיטאות | אדריכלות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- Français
- English